Երկու երգիչները Հայաստանի ազգային ֆիլհարմոնիկ նվագախմբի կողմից հրավիրվում են ու մասնակցում տարբեր նախագծերի, վերջինը 2017թ. Շառլ Ազնավուրին նվիրված երեկոն էր: Նրանք գլխավոր դերերգով նաեւ հանդես են եկել 2013թ. Շուշիում կայացած Անդրեյ Բաբաեւի «Արծվաբերդ» օպերայում, ընդ որում՝ Հովհաննես Անդրեասյանը դեռեւս Կոմիտասի անվան պետական կոնսերվատորիայի ուսանող էր: Մեզ հետ զրույցում նա տեղեկացրեց, որ այս պահին Ազգային օպերային թատրոնում իրեն վստահված է 2 դերերգ՝ Մոցարտի «Կախարդական սրինգ» օպերայում՝ Տամինոյի եւ Մոնոստատոսինը: